Pierre Drieu la Rochelle
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Pierre Drieu la Rochelle var en fransk forfatter. Han begynte som talsmann for rotløs etterkrigsungdom og gjennomløp en rekke politiske og kunstneriske utviklingsfaser. Først var han surrealist, senere humanist og antinasjonalist. Han orienterte seg mot fascismen fra 1934.
Drieu la Rochelles forfatterskapet er ujevnt, men de beste verkene har uten tvil høy verdi. Under Tysklands okkupasjon av Frankrike var han en fremtredende samarbeidsmann, og begikk selvmord i mars 1945. Blant hans arbeider kan nevnes diktsamlingen Fond de Cantine (1920), romanene Une Femme à sa fenêtre (1930) og Gilles (1939) og de politiske skriftene L'Europe contre les patries (1931) og Socialisme fasciste (1934). Les mer i Store norske leksikon Frankrikes litteratur Frankrikes historie litteratur roman lyrikk